Diskusjon:Knutekål

message: Flytt artikkelen til Kålrabi, dette navnet er brukt mye hyppigere. Har forsøkt å lete frem tall fra Atekst og det ser ut som kålrabi er mer vanlig enn knutekål, men det er mye sammenblanding i artiklene. Noen autorativ kilde har jeg ikke funnet for knutekål, men har en vag mistanke om opprinnelsen. Bruk av knutekål ser ut til å ha startet nokså plutselig i 2006, og det kan muligens se ut som et markedsfremsøt. — Jeblad 3. feb 2013 kl. 05:28 (CET)
replies: text: Tviler ikke på at ordet kålrabi brukes hyppigere enn knutekål, men det brukes nok mest i meningen kålrot. Som jeg prøvde å vise til i den lille artikkelen, har kålrota i lange tider blitt omtalt som kålrabi. Hvem husker ikke vitsen fra krigen, hvor far nordfra hadde et ærend helt til Trondheim, og mor ba ham kjøp' me nokka kålrabi te ungan, de e så gla' i sydfrukta. Det var kålrot han skulle kjøpe. Virkelig kohlrabi var vel neppe å oppdrive i to generasjoner etter krigen. Denne sammenblandingen av navn førte til at grønnsakimportørene/dagligvarehandelen måtte finne på et nytt navn da den egentlige kålrabien kom på markedet i Norge for mindre enn 20 år siden, og de kalte den knutekål. Kanskje noen av de store firmaene i denne bransjen vet mer om hvor navnet kom fra? TorSch (diskusjon) 3. feb 2013 kl. 07:56 (CET)
replies: text: :Denne siden fra opplysningskontoret for frukt og grønt er kanskje en god referanse i artikkelen? Profoss (kontakt) 3. feb 2013 kl. 08:15 (CET)

text: :Kanskje denne siden også? TorSch (diskusjon) 3. feb 2013 kl. 08:19 (CET)
replies: text: :: Selv var jeg ikke klar over at noen kalte dyret for knutekål, så virker som sammenblandingen både er av nyere dato, og stedsspesifikk. Tror ikke det er noen tvil om at grønnsaksbransjen ønsker å kalle dyret knutekål og at deres fremstøt fikk tyngde rundt 2006, men likefullt er kålrabi det denne veksten kalles. Jeg tror ikke jeg tar grønnsaksbransjen som noe sannhetsvitne i den her saken, det er for lett å vise til eldre artikler som viser noe annet. Hvis noen kan fremlegge konkrete tall på at knutekål er vanligere enn kålrabi, så mener jeg artikkelen kan bli på oppslaget, men så langt er alle indikasjoner at kålrabi er vanligere. Nå er til og med kålrabi tatt ut av innledningen og det blir uansett helt feil. Det er vel noen turister som har tatt med navnet til syden og glemt å ta det med hjem igjen… — Jeblad 3. feb 2013 kl. 22:13 (CET)
replies: text: :::Ikke lett å få kål på det problemet der. Dersom man ser på de tilsvarende oppslagene på wp på tysk, ser man at begrepene brukes om hverandre. Kohlrabi (knutekål) hevdes å komme av rapa, rupum = Rübe (rot) og caulis = Kohl. Kohlrabi kommer altså av kålrot - etymologisk. De jeg kjenner i Tyskland kaller kålroten for Kohlrübe. Vi kalte kålroten kålrabi og det skyldtes nok at ingen spiste knutekål - ikke i vår gate ihvertfall. Knutekålen har jo kommet seg litt mer opp og frem i verden, ved at knuten er over bakkenivå. Kålroten holder seg under bakken, og dermed fortjener den kanskje å beholde sitt navn alene? Da vi gikk på kålrabislang var det kålrot vi fikk tak i. --Trygve N. (diskusjon) 3. feb 2013 kl. 22:49 (CET)
replies: text: ::::Både i bokmåls- og nynorskordboka nevnes «kålrabi» som et annet ord for kålrot; knutekål er altså noe annet. Det samme oppgis i  . Og OFG mener heller ikke at knutekål kalles kålrabi i Norge. Jeg foreslår at dette flytteforslaget avsluttes nå. Mvh M O Haugen (diskusjon) 9. okt. 2015 kl. 08:14 (CEST)

text: ::::Og en ting til, siden diskusjonen her begynner med påstanden at bruk av knutekål «startet nokså plutselig i 2006», og med at grønnsakimportørene måtte «finne på et nytt navn da den egentlige kålrabien kom på markedet i Norge for mindre enn 20 år siden». Jeg har søkt i bokhylla.no; og navnet knutekål brukes helt naturlig i 1895 (Warming, Den almindelige Botanik), 1902 (Ødegård, Jordbrugslære) 1943 (Astrid Frisak Frøavl av grønnsaker og rotvekster) 1944 (Olav Moen Kål), 1947 (Mat-leksikon), 1952 (Hans Bøyum Plantelære) osv. Mvh M O Haugen (diskusjon) 9. okt. 2015 kl. 09:15 (CEST)
replies: text: :::::Enig. Første forekomst jeg finner av knudekaal hos NB er fra 1886. – Ordensherre (diskusjon) 9. okt. 2015 kl. 16:33 (CEST)
Navnet «Knutekål» dukket opp som en markedsføringsjippo etter navnerotet som oppsto etter en forveksling på Fjernsynskjøkkenet. Kålrot ble omtalt som kålrabi, og kreative sjeler satte nytt navn på kålrabi og kalte den knutekål. Nokså tullete det hele. Det blir uansett feil at Wikipedia opptrer som markedsføringsorgan for feilinformasjon. — Jeblad 9. okt. 2015 kl. 23:44 (CEST)

text: Navnerotet er eldre, det finnes i gamle skolefloraer. Dette kan andre få krangle om. — Jeblad 10. okt. 2015 kl. 00:56 (CEST)
replies: text: :Joda, det er lov å stå på sitt. Det er riktig at man finner ordet «kålrabi» brukt om begge artene, f.eks. i Aschehougs leksikon (1922), men ordet knutekål (knudekaal) er altså betydelig eldre enn den markedsføringsjippoen Jeblad insisterer på. --M O Haugen (diskusjon) 10. okt. 2015 kl. 13:01 (CEST)
thread_title: Flytt til Kålrabi

message: Angivelse av alternative former skrives i bold i parentes etter lead in og lenkes opp via omdirigerigner og pekersider. Angivelse av dette er fjernet  i lead in, noe jeg mener er vandalisme. — Jeblad 10. okt. 2015 kl. 13:22 (CEST)
replies: text: Hei igjen, Jeblad. I går ble det lagt inn betydelige mengder kilder på denne diskusjonssiden, og i artikkelen. Bokmålsordboka er entydig på at kålrabi brukes som synonym for kålrot. Det samme er Statens fagtjeneste for landbruket. Hvis du har andre, bedre kilder, så er du velkommen til å presentere dem. Du beskriver mine kildebaserte redigeringer som «vandalisme»; hvordan mener du at vi skal karakterisere dine kildeløse innspill? M O Haugen (diskusjon) 10. okt. 2015 kl. 13:36 (CEST)
thread_title:  Vandalisme 

message: Jeg har nettopp endret 1 ekstern(e) lenke(r) i artikkelen Knutekål. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20140307025237/http://www.frukt.no/leksikon/gronnsaker/faktaark1/knutekal/ til http://www.frukt.no/leksikon/gronnsaker/faktaark1/knutekal/
Med hilsen—InternetArchiveBot (Rapporter feil) 31. jul. 2017 kl. 22:35 (CEST)
thread_title:  Endret eksterne lenker 

message: Jeg har nettopp endret 1 ekstern(e) lenke(r) i artikkelen Knutekål. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20140307025237/http://www.frukt.no/leksikon/gronnsaker/faktaark1/knutekal/ til http://www.frukt.no/leksikon/gronnsaker/faktaark1/knutekal/
Med hilsen—InternetArchiveBot (Rapporter feil) 17. jul. 2018 kl. 11:41 (CEST)
thread_title:  Endret eksterne lenker 

message: Jeg har nettopp endret 1 ekstern(e) lenke(r) i artikkelen Knutekål. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20140307025237/http://www.frukt.no/leksikon/gronnsaker/faktaark1/knutekal/ til http://www.frukt.no/leksikon/gronnsaker/faktaark1/knutekal/
Med hilsen—InternetArchiveBot (Rapporter feil) 23. feb. 2021 kl. 00:19 (CET)
thread_title:  Endret eksterne lenker